ПРОТОКОЛ № 36
от заседание на Комисия по правни въпроси 
на Висшия съдебен съвет,
проведено на 15 октомври 2012 г.

Днес, 15 октомври 2012 г., понеделник от 15.00 ч. в сградата на Висшия съдебен съвет, се проведе заседание на Комисията по правни въпроси на ВСС в състав: 
     	                ПРЕДСЕДАТЕЛ:     	ЮЛИАНА КОЛЕВА
											
					    ЧЛЕНОВЕ:	НЕЗАБРАВКА СТОЕВА
							ЮЛИЯ КОВАЧЕВА
							КАРОЛИНА НЕДЕЛЧЕВА
РУМЕН БОЕВ
ОТСЪСТВАЛИ: Няма

На заседанието присъстваха от администрацията на ВСС: Саша Харитонова –  директор дирекция “Правна и Силвия Илиева – началник отдел „НДПП” в дирекция  “Правна”. 
		
По внесените допълнителни точки и на основание последвалите разисквания по дневния ред

КОМИСИЯТА ПО ПРАВНИ ВЪПРОСИ
Р Е Ш И:

Включва в дневния ред следните допълнителни точки:
1. Проект на образец на Декларация по чл. 45, ал. 1 от ЗСВ за имотното състояние и произхода на средствата за придобиване на имуществото на кандидатите за главен инспектор на Инспектората към Висшия съдебен съвет.  
2. Проект на образец на Декларация за имотното състояние и произхода на средствата за придобиване на имуществото на кандидатите за директор на Националната следствена служба и заместник на главния прокурор по разследването.  

По дневния ред

1.ОТНОСНО: Вътрешни правила за организацията на дейността на Комисията по правни въпроси към Висшия съдебен съвет.

КОМИСИЯТА ПО ПРАВНИ ВЪПРОСИ
Р Е Ш И:

1.1. Отлага разглеждането за следващото заседание на комисията, което ще се проведе на 22.10.2012 г.
1.2. Възлага на експертните сътрудници на комисията да изготвят проект на Вътрешни правила за организацията на дейността на Комисията по правни въпроси към Висшия съдебен съвет, съобразен с Правилника за организация на дейността на ВСС и неговата администрация, приет с решение на ВСС по протокол № 42/11.10.2012 г.

2.ОТНОСНО: Отчет за дейността на Комисията по правни въпроси към ВСС за 2007 – 2011 г. 

КОМИСИЯТА ПО ПРАВНИ ВЪПРОСИ
Р Е Ш И:
	
Приема за сведение Отчета за дейността на Комисията по правни въпроси към ВСС за 2007 – 2011 г. 

3.ОТНОСНО:  Проект на Договор за първоначално обучение на кандидат за младши съдия (прокурор), ведно със становище от Ана Топалова – старши експерт-юрисконсулт в дирекция Правна. 
Приложение: Писмо № 11-07-1179/17.09.2012 г. 

КОМИСИЯТА ПО ПРАВНИ ВЪПРОСИ
Р Е Ш И:

Отлага разглеждането за следващото заседание на комисията, което ще се проведе на 22.10.2012 г.

4.ОТНОСНО: Проект на Наредба за вписването, квалификацията и възнагражденията на вещите лица.
Приложение: Писмо № 04-00-106/21.09.2012 г.

КОМИСИЯТА ПО ПРАВНИ ВЪПРОСИ
Р Е Ш И:

4.1. Проектът на Наредба за вписването, квалификацията и възнагражденията на вещите лица да се изпрати на комисия „Бюджет и финанси” за изразяване на становище, на заседанието на комисията, на 17.10.2012 г.
4.2. Предлага на Висшия съдебен съвет, на заседанието си на 18 октомври 2012 г., на основание чл. 31 от ЗСВ да даде положително становище по проекта на Наредба за вписването, квалификацията и възнагражденията на вещите лица.

5.ОТНОСНО:  Писмо от Министерство на финансите, относно правната квалификация на разноските, присъдени в полза на държавата с влезли в сила съдебни актове.
Приложение: Писмо № 04-14-066/5.10.2012 г., преписка.

КОМИСИЯТА ПО ПРАВНИ ВЪПРОСИ
Р Е Ш И:

Отлага разглеждането за следващото заседание на комисията, което ще се проведе на 22.10.2012 г.

Допълнителни точки

1.ОТНОСНО:  Проект на образец на Декларация по чл. 45, ал. 1 от ЗСВ за имотното състояние и произхода на средствата за придобиване на имуществото на кандидатите за главен инспектор на Инспектората към Висшия съдебен съвет.  

КОМИСИЯТА ПО ПРАВНИ ВЪПРОСИ
Р Е Ш И:

Предлага на Висшия съдебен съвет на заседанието си на 16 октомври 2012 г. да приеме проекта на образец на Декларация по чл. 45, ал. 1 от ЗСВ за имотното състояние и произхода на средствата за придобиване на имуществото на кандидатите за главен инспектор на Инспектората към Висшия съдебен съвет и да го изпрати на Министъра на правосъдието за утвърждаване.

2.ОТНОСНО:  Проект на образец на Декларация за имотното състояние и произхода на средствата за придобиване на имуществото на кандидатите за директор на Националната следствена служба и заместник на главния прокурор по разследването.  

КОМИСИЯТА ПО ПРАВНИ ВЪПРОСИ
Р Е Ш И:

Предлага на Висшия съдебен съвет на заседанието си на 16 октомври 2012 г. да утвърди образец на Декларация за имотното състояние и произхода на средствата за придобиване на имуществото на кандидатите за директор на Националната следствена служба и заместник на главния прокурор по разследването.  

15.10.2012 г. 		                       ПРЕДСЕДАТЕЛ:
		     
                  ЮЛИАНА КОЛЕВА